Case ID: 1198099
Sentence 0: Məhkəmə baxış iclasında iddiaçı qismində izahat verən İddiaçı iddianı müdafiə edərək, cavabdehlə xx xxxx 2007-ci ildə Naxçıvan şəhər Nikah Evində rəsmi nikaha girib ailə qurduğunu, bu barədə nikah kitabının 156-cı səhifəsində AZ seriyalı, 258051 nömrəli nikah bağlandığını, birgə nikahdan xx xxxxx 2008-ci il təvəllüdlü X5 doğulduğunu, bu barədə doğum kitabında Naxçıvan şəhərində xx xxx 2008-ci il tarixdə 298-ci səhifədə qeydiyyat aparıldığını (AZ-İİ seriyalı, 168378 nömrəli şəhadətnamə), xx xxxxx 2010-cu il təvəllüdlü X7 doğulduğunu, bu barədə doğum kitabında Naxçıvan şəhərində 288-ci səhifədə qeydiyyat aparıldığını (AZ seriyalı, 501194 nömrəli şəhadətnamə), xx xxxx 2014cü il təvəllüdlü X8 doğulduğunu, bu barədə doğum kitabında xx xxxxx 2014-cü il tarixdə 181-ci səhifədə qeydiyyat aparıldığını (AZ-İİİ seriyalı, 079058 nömrəli şəhadətnamə), nikahın ləğvi barədə ərizə verməyinin əsas səbəbinin xəyanət və bu səbəbdən birgə yaşamaqlarının mümkün olmaması olduğunu, birgə nikah dövründə heç bir əsaslı səbəb olmadan aralarındakı münasibətlərin kəskinləşdiyini, xəyanətə görə ailə münasibətlərinin dağıldığını, ailə münasibətlərinin bərpa olunmasının qeyri-mümkün olduğunu, artıq neçə müddətdir ki, nikahlarının formal xarakter daşıdığını, barışıb bir ailə kimi yaşamaqlarının mümkün olmadığını, cavabdehin nikahın pozulmasına razı olduğunu, Şəlalənin onunla qanuni nikahda olduğu halda, evli bir qadın kimi öz vəzifəsini layiqincə dərk etmədiyini, onun başqa şəxslə görüşdüyünü, əxlaqsız hərəkətlər etdiyini, bunun nəticəsində onu və uşaqlarını hər zaman el-oba içində utanmaq məcburiyyətində qoyduğunu, boşanmanın səbəbinin cavabdehin Facebook, İnstagram kimi sosial şəbəkələrin istifadəçisi olması, orada öz fotolarını paylaşması, gizlin telefon işlətməsi, digər şəxsləçalışdığı 14 nömrəli məktəbin direktorunun müavini-təşkilatçı Seymur Xudanov ilə münasibət qurması, mesajlaşmaları olduğunu, həmin mesajlar üzə çıxanda qarşı tərəfin-cavabdehin boşanmağı çıxış yolu seçdiyini, boşanmanın böyük çoxluğunun xəyanətlə bağlı olduğunu, Şəlalə kimilərin xəyanəti səbəbi ilə dağılan ailələrin sayının durmadan artdığını, mənəvi baxımdan cavabdehin bu hərəkətinə heç kəsin haqq qazandıra bilməyəcəyini, xəyanətin müxtəlif aspektlərinin ola biləcəyini, amma istənilən halda dinə, milli mentalitetə görə xəyanətin qəbul olunmaz olduğunu, bu məsələyə hər bir islam dövlətinin özünəməxsus yanaşmasının olduğunu, zinakarlığın zina edən şəxslərlə yanaşı, onların yaşadığıməhəlləni, el-obanı, aid olduqları nəsli, hətta bütöv bir xalqı belə rüsvay edə biləcək qədər ağır bir günah olduğunu, artıq ailədə xəyanət faktının öz təsdiqini tapdığını, xəyanətə uğrayan tərəfin Azərbaycan qanunvericiliyinə uyğun olaraq nikahı rəsmən pozmalı olduğunu, islamda xəyanət edən qadının bu kimi əməllərinin yolverilməz sayıldığını, bu biabırçı olayın cavabdeh tərəfindən edilməsinin isə, təkcə cavabdehə deyil, həm də ona və bütünlükdə ailəyə, bütün sülalə və nəslə böyük bir rüsvayçılıq çələnginin öz əli ilə hörülməsi demək olduğunu, yəni cavabdehin öz əli ilə bu rüsvayçılıq çələngini hörüb cəmiyyətə təqdim etməsi demək olduğunu, əlbəttə bunun qətiyyən yolverilməz olduğunu, həm mənəvi tərəfdən, həm də bəd əməlin bir növ yayılması baxımından belə bir şeyə qətiyyən yol verilməməli olduğunu, dinimizdə bu cür məsələlərə bu dərəcədə həssas yanaşıldığını, milli mentalitetin qorunması, hər bir azərbaycanlı və müsəlman üçün müqəddəs olan ailə institutunun qorunub saxlanması naminə xəyanətin cəmiyyəti mənəviyyatsızlaşdırmasına yol verilməməli olduğunu, uşaqların yaşayış yeri, saxlanılması, tərbiyə olunması və təhsil alması barədə cavabdehlə aralarında razılaşma əldə olunmadığını, ana əxlaqsız yola düşübsə, ya da kefindən boşanırsa, övladın ataya qalmalı olduğunu, əgər boşanma atanın üzündən baş veribsə, yəni səhv atada olubsa, uşağın anaya qalmalı olduğunu, əgər ana boşanan kimi məşuqu ilə ailə qurarsa, uşağa baxma haqqını itirdiyini, çünki uşağın gələcəkdə yad-ikinci ata tərəfindən aşağılana, döyülübsöyülə biləcəyini, həm də atanın övladına kiçik yaşlarında, böyüyəndən sonra qazanacağı çağa gələnə qədər baxmasının ədalətli olacağını, çünki uşaqların xərclərini təmin etməyin atanın borcu olduğunu, heç bir atanın öz övladını əxlaqsız anaya saxlamayacağını, uşaqların onun himayəsində qalmasının onların gələcəyi, sağlamlığı və tərbiyəsi üçün daha məqsədəmüvafiq olduğunu, məhkəmə tərəfindən verilmiş vaxt ərzində ailənin bərpa olunmadığını, belə bir halın mümkün olmadığını, artıq bir ildirki, Fatimə qızı ilə birlikdə yaşadığını, digər övladlarının isə anaları ilə yaşadığını, cavabdehin uşaqlarla görüşməsinə daima maneçilik yaratdığını, uşaqları təsir altında saxlayaraq mənimlə qalmalarına maneə yaratdığını, uşaqların biri-biri ilə ünsiyyətinə maneəyə yaratdığını, cavabdehin psixoloji xəstə olduğunu, dəfələrlə özünə xəsarət yetirmək istədiyini, uşaqlara qarşı aqressiv olduğunu, Qəyyumluq və Himayə orqanının müvafiq araşdırma apardığını, rəy verildiyini, uşaqların istəyi ilə analarında qalmaları qeyd olunduğunu, uşaqlarının yenidən məhkəməyə dəvət olunaraq dinlənilməsini istəmədiyini, bu halın uşaqlara mənfi təsir edə biləcəyindən istəmədiyini, iddia ərizəsində qeyd etdiyi bəzi məsəllərin aydınlaşdırılmasını hazırda uşaqlarına görə istəmədiyini, cavabdehlə aralarında olan nikahın ləğv edilməli, uşaqların ataları ilə saxlanmalı olduğunu hesab etdiyini, cavabdehdən uşaqlar üçün könüllü aliment tələb etmədiyini göstərərək, onunla Cavabdeh arasında olan nikahın ləğv edilməsinə, uşaqların onun yanında saxlanılmasına dair qətnamə çıxarılmasını xahiş etdi.